"(b) Pegelo ya dipatlisiso Gakologelwa! Fa o kwala pegelo, o tshwanetse go ela tlhoko dintlha tse di latelang: • E kwalwa ka dikgato. • E kwalwa ka pakafetileng • Ditlhogwana di neelwe dinomoro • Kwa bokhutlong go nne le tshaeno, maemo a mokwadi mmogo le letlha. (i) Sekao sa pegelo ya dipatlisiso POTSO: Jaaka kemedi ya barutwana mo lekgotlatsamaisong la sekolo, o kopilwe ke mogokgo go dira dipatlisiso ka kwelotlase ya dipholo tsa sekolo sa gago tsa ngogola. Kwala pegelo. Go: Mogokgo Go tswa go: Modulasetilo wa Lekgotla la barutwana PEGELO KA KWELOTLASE YA DIPHOLO TSA NGOGOLA MO SEKOLONG 1. DINTLHA TSA TEBO O nkopile ka letsatsi la bosupa kgwedi ya Ferikgong 2025 go go kwalela pegelo mabapi le kwelotlase ya dipholo tsa ngogola mo sekolong. O ne wa nkopa go lebelela dintlha tse di latelang: Ke mephato efe e e amegileng. 1.1.1 A go ne go na le dithulaganyo tse di neng di dirilwe tsa dipoeletso. 1.1.2 Seabe sa barutwana e nnile sefe mo bothateng jo. 1.1.3 Maemo a melao le tolamo a ntse jang. 2. TSAMAISO ke dirile dipatlisiso tse di latelang: 2.1 Ke buisane le mogokgo le barutabana 2.2 Ka kopana le lekgotlatsamaiso la sekolo 2.3 Ka tsena kopano le barutwana ba mephato e e farologaneng 3. DIPHITLHELELO Ke fitlheletse dintlha tse di latelang: 3.1 Mephato ya bolesome go ya go ya bolesomepedi. 3.2 Ke barutwana ba mophato wa bolesomepedi fela ba ba neng ba rulaganyeditswe dikampa kgweditharo nngwe le nngwe. 3.3 Barutwana ba mophato wa lesomepedi ba ne ba salela go rutwa mo thapameng nngwe le nngwe. 3.4 Bontsi jwa barutwana ba ne ba sa tsenele dithuto tlaleletso 3.5 Bangwe ga ba tle sekolong ka Mosupologo le Labotlhano. 40"